แผ่นดินไหวในประเทศเนปาล เมษายน พ.ศ. 2558

แผ่นดินไหวในประเทศเนปาล พ.ศ. 2558 เกิดเมื่อเวลา 11:56 น. ตามเวลาในประเทศเนปาล (6:11:26 น. เวลาสากลเชิงพิกัด) ในวันที่ 25 เมษายน พ.ศ. 2558 วัดขนาดได้ 7.8 ตามมาตราโมเมนต์ และวัดความรุนแรงได้ IX หรือระดับ 9 ตามมาตราเมร์กัลลี  โดยมีจุดเหนือศูนย์เกิดแผ่นดินไหวอยู่ห่างจากเมืองลัมชุง ประเทศเนปาล ไปทางตะวันออก-ตะวันออกเฉียงใต้ประมาณ 34 กิโลเมตร และศูนย์เกิดแผ่นดินไหวอยู่ที่ระดับความลึกประมาณ 15 กิโลเมตร นับเป็นแผ่นดินไหวครั้งรุนแรงที่สุดของประเทศเนปาลนับแต่เหตุการณ์แผ่นดินไหวในประเทศเนปาล–รัฐพิหาร พ.ศ. 2477 จนถึงวันที่ 27 เมษายน มีรายงานผู้ต้องอุบัติเหตุในประเทศเนปาลและพื้นที่ใกล้เคียงของประเทศอินเดีย, จีน และบังกลาเทศ

แผ่นดินไหวนี้ยังทำให้เกิดหิมะถล่มบนยอดเขาเอเวอเรสต์ ทำให้มีผู้เสียชีวิตอย่างน้อย 17 ราย ยอดผู้เสียชีวิตเกินเหตุการณ์หิมะถล่มที่ยอดเขาเอเวอเรสต์ พ.ศ. 2557 ทำให้เป็นวันที่มีผู้เสียชีวิตมากที่สุดบนเขาดังกล่าว อาคารเก่าแก่หลายศตวรรษที่แหล่งมรดกโลกของยูเนสโกในหุบเขากาฐมาณฑุถูกทำลาย รวมทั้งบางส่วนของจัตุรัสกาฐมาณฑุดูร์บาร์

เกิดแผ่นดินไหวตามต่อเนื่องทั่วประเทศเนปาล มีครั้งหนึ่งขนาด 6.7 แมกนิจูด เกิดเมื่อวันที่ 26 เมษายน เวลาสากลเชิงพิกัด 07:09:08 น.

แผ่นดินไหวใหญ่ครั้งที่สอง เกิดขึ้นในวันที่  12 พฤษภาคม พ.ศ. 2558 ที่เวลา 12:35 น. ที่ระดับความแรง 7.3 แมกนิจูด โดยศูนย์กลางของแผ่นดินไหวอยู่ใกล้ชายแดนจีน ระหว่างกาฐมาณฑุกับภูเขาเอเวอเรสต์

แผ่นดินไหว 

แผ่นดินไหวเกิดขึ้นในวันที่ 25 เมษายน พ.ศ. 2558 ที่เวลา 11:56 น. ของเวลามาตรฐานเนปาล (6:11:26 น. ของเวลาสากลเชิงพิกัด) ที่ระดับความลึกประมาณ  กับจุดเหนือศูนย์เกิดแผ่นดินไหวประมาณ  ทางทิศตะวันออกเฉียงใต้ของเมืองลัมชุง ประเทศเนปาล เป็นเวลานานประมาณยี่สิบวินาที

ผลกระทบ 

มีรายงานการเสียชีวิตที่บริเวณยอดเขาเอเวอเรสต์ ซึ่งรวมผู้บริหารระดับสูงแห่งบริษัทกูเกิล และผู้ช่วยแพทย์หญิงสัญชาติไทย-อเมริกัน นอกจากนี้ยังทำให้โบราณหลายแห่งซึ่งบางส่วนได้รับการขึ้นทะเบียนเป็นมรดกโลกถูกทำลายเสียหายยับเยิน อาทิเช่น ธาราฮารา หอคอยเก่าแก่ที่สูงที่สุดในเนปาล สถูปปูธานารถ เทวสถานสำคัญทางพุทธศาสนาในเนปาล สถูปเจดีย์เก่าแก่ ภายในจัตุรัสกาฐมาณฑุดูร์บาร์ เป็นต้น

ความช่วยเหลือจากนานาชาติ 

  — นอร์บุ วังชุก รัฐมนตรีว่าการกระทรวงการต่างประเทศฝ่ายเศรษฐกิจ ได้แสดงความเสียใจ และแสดงความเป็นน้ำหนึ่งใจเดียวกันกับคนของประเทศเนปาล โดยได้ระงับงานฉลองทรัพย์สินทางปัญญาแห่งโลก นอร์บุ วังชุก กล่าวเสริมว่าไม่มีความเสียหายที่สำคัญในประเทศภูฏาน และพระมหากรุณาธิคุณแห่งสมเด็จพระราชาธิบดีจิกมี เคเซอร์ นัมเกล วังชุก ได้ทรงมีพระบัญชาให้ส่งทีมแพทย์ 63 นาย ซึ่งนำโดยเชอริง ต๊อบเกย์ นายกรัฐมนตรีภูฏานและรัฐมนตรีว่าการกระทรวงสาธารณสุขเดินทางสู่กาฐมาณฑุ โดยทางภูฏานได้จัดมอบกองทุนฟื้นฟูสมรรถภาพเป็นจำนวน 62 ล้านงุลตรัมภูฏาน (1 ล้านดอลลาร์สหรัฐ) จากสำนักนายกรัฐมนตรี นอกจากนี้ นายกรัฐมนตรีต๊อบเกย์ ยังได้ประกาศให้ประเทศภูฏานร่วมลดธงครึ่งเสา เพื่อเป็นการไว้อาลัยการสูญเสียชีวิตที่เกิดจากแผ่นดินไหว

  — ภายในครึ่งวันหลังจากเกิดเหตุแผ่นดินไหว ประเทศญี่ปุ่นได้เสนอให้ความช่วยเหลือฉุกเฉิน โดยทางองค์การความร่วมมือระหว่างประเทศแห่งญี่ปุ่น (JICA) จะส่งผู้เชี่ยวชาญ 70 คนออกเดินทางจากสนามบินนาริตะในวันที่ 26 เมษายน ซึ่งพวกเขาจะทำหน้าที่ในประเทศเนปาลเป็นระยะเวลา 7 วัน ทีมนี้ประกอบด้วยผู้เชี่ยวชาญจากกระทรวงการต่างประเทศ, สำนักงานตำรวจแห่งชาติ, องค์การความร่วมมือระหว่างประเทศแห่งญี่ปุ่น, เจ้าหน้าที่หน่วยกู้ภัย, ผู้ฝึกสุนัขกู้ภัยและค้นหา, ผู้เชี่ยวชาญด้านการสื่อสาร, แพทย์ และฝ่ายประสานงานภาคสนาม ด้านสมาคมแพทย์แห่งเอเชีย (AMDA) และชาปลาเนียร์ ยังได้ประกาศเริ่มการประสานงานความช่วยเหลือฉุกเฉินร่วมกับทีมดังกล่าว

  — พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาพระราชทาน 10 ล้านบาทแก่ผู้ประสบภัย และสมเด็จพระเทพรัตนราชสุดาฯ สยามบรมราชกุมารี ทรงพระกรุณาพระราชทานสิ่งของจำนวน 5 ตัน ซึ่งได้แก่ เต็นท์, ผ้าห่ม, หมอนอิง, เตาแก๊ส และยารักษาโรค นอกจากนี้ นายกรัฐมนตรีพลเอก ประยุทธ์ จันทร์โอชา ได้สั่งการให้กระทรวงสาธารณสุข พร้อมด้วยกองทัพ จัดส่งทีมแพทย์และชุดบรรเทาสาธารณภัยเฉพาะกิจ เข้าช่วยเหลือ

  — เดวิด แคเมอรอน ซึ่งเป็นนายกรัฐมนตรีแห่งสหราชอาณาจักรได้แสดงความเสียใจ พร้อมเสนอความช่วยเหลือต่อประเทศเนปาล โดยในวันที่ 25 เมษายน ทางสหราชอาณาจักรได้ส่งทีมผู้เชี่ยวชาญด้านความช่วยเหลือด้านมนุษยธรรมไปยังพื้นที่ดังกล่าว เพื่อหาวิธีที่ดีที่สุดในการช่วยเหลือผู้ที่ได้รับผลกระทบจากเหตุการณ์

  — ด้านทำเนียบขาว และจอห์น เคอร์รี รัฐมนตรีกระทรวงการต่างประเทศ ได้แสดงความเสียใจและให้คำมั่นที่จะให้ความช่วยเหลือ โดยในวันที่เกิดแผ่นดินไหว สหรัฐอเมริกาได้ส่งความช่วยเหลือและมอบเงินจำนวน 1 ล้านดอลลาร์สหรัฐ พร้อมด้วยทีมงานด้านภัยพิบัติที่ให้ความช่วยเหลือจำเป็นในทันที และองค์กรเพื่อการพัฒนาระหว่างประเทศแห่งสหรัฐอเมริกาได้ส่งทีมค้นหาและทีมกู้ภัยในพื้นที่ดังกล่าว

  — สมเด็จพระสันตะปาปาฟรานซิส ได้นำสวดมนต์สำหรับการพักผ่อนแห่งดวงวิญญาณของผู้เสียชีวิต และสำหรับผู้ที่ได้รับบาดเจ็บจากเหตุแผ่นดินไหว ท่านทรงมอบเงินบริจาค 100,000 ดอลลาร์สหรัฐในงวดแรก เพื่อบรรเทาความเดือดร้อน

บริการออนไลน์ 
 เฟซบุ๊ก ได้นำเสนอคุณสมบัติตรวจสอบความปลอดภัย เมื่อผู้ใช้ทำเครื่องหมายของตนเอง หรือเพื่อนของเขาและครอบครัวถึงความปลอดภัย

อ้างอิง

แหล่งข้อมูลอื่น 
 
 USGS Earthquake Hazards Program on USGS Website
 Deadly earthquake Nepal  on Earthquake Report Website

แผ่นดินไหวใน พ.ศ. 2558
แผ่นดินไหวในประเทศเนปาล
แผ่นดินไหวในประเทศอินเดีย
แผ่นดินไหวในประเทศจีน
แผ่นดินไหวในประเทศบังกลาเทศ
แผ่นดินไหวในประเทศปากีสถาน